Nasjonalhelt av Armenia

Nasjonalhelt av Armenia (armensk: Հայաստանի ազգային հերոս) er en armensk orden. Æresbevisningen ble innstiftet 22. april 1994.«Armenia» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage & Gentry, 2006, s. 853. Tittelen tildeles for fremragende fortjenester for republikkens forsvar, styrking av lov og orden og fremme av viktige verdier. Den som hedres med ærestittelen mottar samtidig ordenstegnet Moderlandets orden. Æresbevisningen er Armenias fornemste.«The Highest Title of the Republic of Armenia» , Armenias presidentembete. Lest 18. oktober 2015.

Nasjonalhelt av Armenia har utmerkelsen Helt av Sovjetunionen som forbilde. Også flere andre land som tilhørte Sovjetunionen har innført tilsvarende ærestitler. Blant dem er Helt av Belarus, Helt av Ukraina, Helt av Den russiske føderasjon og Nasjonalhelt av Georgia.

Insignier
Det synlige tegn på æresbevisningen Nasjonalhelt av Armenia er Moderlandets orden, en åttetakket stjerne i gull som bærer Armenias riksvåpen i midten. Stjernen er festet til et bånd i rødt, blått og oransje. Dette er fargene fra Armenias flagg. Ordenstegnet bæres på venstre side av brystet.

Tildeling
Vazgen I, Charles Aznavour og Nikolaj Ryzjkov er blant personene som er utnevnt til Nasjonalhelt av Armenia.

 Referanser 

Kategori:Armenia
Kategori:Ordener
Kategori:Utmerkelser etablert i 1994